મીન : તા 19 અને 20ના રોજ જે કાર્ય સંપન્ન થવામાં સંદેહ હશે તે કાર્ય પણ સરળતાથી પૂર્ણ થશે. સરકારી કાર્ય ગતિ પકડશે. વ્યવસાયમાં અનુકૂળ પરિવર્તન કરશો. આપની કાર્યશૈલીમાં બદલાવનું પરિણામ સારું આવશે. ઘરના સભ્યોનો પૂરો સહયોગ મળશે. આપની આસપાસનું વાતાવરણ સારું બનાવવા પૂરો પ્રયત્ન કરશો. શાંતિ અને ધૈર્યથી આપનું કાર્ય પૂર્ણ કરશો. તા 21 અને 22 દરમિયાન આપના માન અને પ્રતિષ્ઠામાં વૃદ્ધિ થશે. આપના કાર્યોની પ્રસંશા થશે. આપ આત્મવિશ્વાસ સાથે મુશ્કેલ કાર્યો પણ હાથમાં લેશો અને તેને પુરા કરી પોતાનું સામર્થ્ય પુરવાર કરશો. આપ દરેક કામ મહેનત, લગન અને વફાદારીથી પૂર્ણ કરશો. આપની મહત્વાકાંક્ષા પૂર્ણ કરવા માટે ઉચિત સમય છે. ભૌતિક સુખસુવિધામાં વધારો થશે. સ્વાસ્થ્ય ઉત્તમ રહેશે. તા 23, 24 અને 25 દરમિયાન સમય ઉત્તમ છે. અચાનક ધન પ્રાપ્તિ થઇ શકે છે. વ્યવસાયમાં વિસ્તરણની યોજના અમલમાં મુકશો. ક્યાંયથી અટકેલા રૂપિયા પ્રાપ્ત થશે. આર્થિક સ્થિતિ મજબુત થશે. અતિ કામના કારણે આપ થોડો થાક અનુભવશો અને મનમાં પણ મજા નહીં હોય. પરિવારમાં ખટરાગ થાય. મકાન- વાહનના દસ્‍તાવેજો કરવામાં સાવચેતી રાખવી. વાટાઘાટો કે બૌદ્ધિક ચર્ચામાં આપ મૌનવ્રત ધારણ કરીને બધો ખેલ જોયા કરજો, ફાયદામાં રહેશો. સપ્તાહના અંતે સંતાનો અને જીવનસાથીના આરોગ્‍ય વિષેની ચિંતા સતાવશે. સ્‍વમાનભંગ થાય તેમજ સ્‍ત્રી મિત્રો દ્વારા ખર્ચ કે નુકસાન થવાની શક્યતા છે. પત્નીને હોસ્પિટલમાં લઈ જવાના સંજોગો પણ ઊભા થઈ શકે છે. પેટને લગતી બીમારીઓથી તકલીફ થાય. હાલમાં નવા કાર્યની શરૂઆત અને પ્રવાસ ન કરવાની આપને ખાસ સલાહ છે.